JohanHeinsen/ENO huggingface dataset:
Aarhuus Stifts-Tidende, 1798-06-23
Den 22de Maji blev atter en Soldat, som var styrtet i Vandet ved Langebroe og over en halv Time havde ligget under Vandet, optaget og reddet. Stud. Chirurg. Giøel, som igien bragte ham til Live, har af Selskabet for druknede Menneskers Redning faaet en opmuntrende Præmie, og hver af de 3 Mænd, som toge ham op af Vandet, 1 Rdlr. til Belønning for deres Umage.
Aarhuus Stifts-Tidende, 1798-06-23
En Kammerjomfrue hos Geheimeraadinde Gabel i Aalborg, ved Navn Ane Catrine Hagerup, som er i Besiddelse af et Arcanum, hvormed hun i en Tid af 15 Aar har helbredet mange for Slag og Besvimmelse, har ansøgt Kongen om en aarlig Pension imod at aabenbare sit Arcanum. Cancelliet har givet hende Haab om Pension, hvis hendes Middel ved Prøve befindes at være probat. Hun har derfore nu indfunden sig i Kiøbenhavn, for under Lægers Tilsyn at foretage Prøve med sit Arcanum.
Aarhuus Stifts-Tidende, 1798-06-23
J Tilfælde af Præsters Dødsfald skulle herefter Degnene, saalænge Vacancen varer, møde hos nærmeste Præst med Kirkebøgerne og med de deraf uddragne Føde= og Døde=Lister, til Præstens Eftersyn og Paategning, paa det samme kunne til 12te Novbr. følge med Lægdslisterne.
Aarhuus Stifts-Tidende, 1798-06-23
At det har behaget den Almægtige i Dag den 22de Junii Kl. 2 slet Eftermiddag at bortkalde herfra min dyrebare elskelige Mand sal. Jens Trap ved en roelig og stille Død, efterat han en saare lang Tid havde lidt af en tærende Brystsygdom, fra mig og 6 umyndige Børn, dette bekiendtgiøres herved vore fælleds Venner af hans Efterladte. Zennet Marie, sal. Traps.
Aarhuus Stifts-Tidende, 1798-06-23
Udenlandsk. Frankrig. Man arbeider nu ivrig i Toulon paa den anden Expeditions Udrustning, hvortil der den 24de Maii ankom 200 Vogne med Munition, der skal og til midt i Junii Maaned være forsamlet 20,000 Mand Landtropper. Der var og paa nye igien udrustet 3 Linieskibe og 3 Fregatter, og 3 venetianske Linieskibe vare og bestemte dertil. En betydelig Convoy af Skibe, som vare udløbne fra Bourdeaux, Rochesort og Nantes, og vare ladte med Viin, Brændeviin og andre Fornødenheder for den Brester Flaade, bliver nu holdte bloqverede i Havnen Benandet ved Quimberflødens Udløb. Ladningerne blive nu udlossede og førte paa Vogne til Havnen Launay, hvorfra de paa Flaaden, som løber derfra og ud ved Brest, føres paa Skibe, saa at Engelænderne ikke kan giøre nogen Fangst der.
Aarhuus Stifts-Tidende, 1798-06-23
Jean Debry reiste den 7de Junii fra Paris til Ra stad. Hans Jnstructioner beskiestigede Directoriummet, til sildig ud paa Natten. Man vil nu snart erfare, om de ere saa fredelige og eftergivne som Rygtet siger. J flere Egne af det sydlige Frankrig ere Rojalisterne og Factionisterne igien i Bevægelse, i Særdeleshed i Rhonemundingsdepartementet. Breve fra Rennes indeholde lige Efterretninger.
Aarhuus Stifts-Tidende, 1798-06-23
Holland. Den 10de Junii kom General Daendelsfra Paris til Haag. Ved hans Ankomst lod han hos Directoriummet udbede sin sædvanlige Skildvagt, men den blev ham nægtet. Jsteden for disse gav den franske General Joubert ham strax 2 franske Grenaderer, og man viser ham militairsk Honeurs, uagtet det er forbuden. Alle Garnisons og Marineofficerer ønske ham til Lykke ved hans Tilbagekomst, og den 11te gav man ham til Ære en Fete, hvorved der var henimod 400 Personer tilstæde, blant hvilke man især bemærkede de franske Stabsofficerer med flere Agenter og Ministre. Af Skaalerne, som bleve drukne, udmærkede sig især to. 1) Maatte den brave General længe blive elsket af et got, men ulykkeligt Folk, som igien vil tilbagetage sine Rettigheder. 2) Maatte Constitutionen snart blive grundet og befæstet ved et frit Valg.
Aarhuus Stifts-Tidende, 1798-06-23
En sildigere Efterretning fra Haag under 16de Junii siger: Vi have nu igien oplevet en nye Revolution. General Daendeels har den 12te Junii om Eftermiddagen Kl. 5 i Spidsen af 3 Compagnier Jnfanterie omringet Logement van Amsterdam for at arrestere de 5 Directorer, men traf kun Director von Langen, der strax blev sendt som Arrestant til Woerden. Directeurerne Wrede og Wibo Fynie havde reddet sig med Flugten, og er, som det hedder, reiste til Paris, Fokker og Wil drick have aftakket. Den franske Gesandt Delacroix, som og var i Logement van Amsterdam, satte Generalen skarp irette; men han svarede ham kun kort, og gav ham en Ordenanz med til sin Sikkerhed, med blottet Sabel. Herpaa drog Generalen med en endnu stærkere Magt til Binnenhof, sattede der Posto, og lod det lovgivende Korps ved Commandant Dury betyde, at de skulle skille sig ad. 11 Deputerede bleve arresterede.
Aarhuus Stifts-Tidende, 1798-06-23
De 5 Ministre har nu formeeret en Mellemregiering og ansat 44 Borgere til et intermediair lovgivende Korps, hvori Borger Verbeck præsiderer.
Aarhuus Stifts-Tidende, 1798-06-23
Jtalien. Den fra Toulon udløbne Flaade er den 28de Maji seet paa Høiden af Bastia og tog sin Cour østlig, og seiler saaledes efter al Sandsynlighed til de Levantiske Øer og derfra til Egypten. Paa Høiden af Corfica har Buonaparte opbrudt sine forseglede befalinger, og derpaa befalet, at alle ombord sig befindende Fruentimmer skulle sættes i Land, som og er skeet. Endog GeneralBaragnay d'Hilliers Gemahlinde maatte med i Land. De romerske Consuler har ved den franske Generals Tilladelse anordnet: At alle Roms Jndvaanere skal give det halve af alt det Sølv de eier, som et tvungen Laan. Hvem som ikke godvillig vil giøre det, erholder Militair=Execution og skal da give alt hvad han eier. De som giøre Laanet, faaer et Beviis, som bliver antaget i Nationalskatten, som rede Penge for Afgivter.
Aarhuus Stifts-Tidende, 1798-06-23
Den 22de Maji afbrændte Kartheuserklosteret, Maria Degli Angeli, næsten ganske. Skaden regnes over 100,000 Scudi, da mange Sieldenheder og kostbare Kobberstykker blev et Rov for Luerne. General Desaifordrede og fik, før han drog fra Rom, 400,000 Scudi.
Aarhuus Stifts-Tidende, 1798-06-23
Den franske Overgeneral Brune skal ifølge en Befaling fra Paris, have sendt sin Adjutant til Turin. for at forlange af Kongen, at han skal sætte alle de arresterede Patrioter og Jnsurgentere i Friehed, paa Grund af, at disse for det meste af Vildfarelse havde forseet sig i det de havde regnet paa fransk Hielp, som nu var lovet Kongen.
Aarhuus Stifts-Tidende, 1798-06-23
Tydskland. Grev Cobenzl, som efter Rygtet kom den 8de endeel utilfreds fra Selz til Rastad, og strax derpaa afsendt en Coureer til Wien, er igien reist til Setz den 11te Junii. Man siger at han paastaaer den nøieste Opfyldelse af alt som blev indgaaet i Freden til Campoformido, og at Grundanlægene til Rigsfreden ansees til den Tid for intet. Han skal og have Commission paa, at iagttage Huset Østerrigs Jnterresse, i Henseende til hvad der er foregaaet i Schweil- og Jtalien, siden den Campoformidderfredsslutning. Jnden disse og andre vigtige Puncter ere bragte i Rig lighed, vil nok Forretningernes Gang ved Kongressen i Rastad komme til at henligge i Stilhed. Professor Koch, som Francois Neuschateau har ladet kalde til sig i Selz, har været Grev Cobenzls Lærer, da han studerede Statsvidenskaben i Strasburg.
Aarhuus Stifts-Tidende, 1798-06-23
Den franske Gesandt Borger Bacher i Regensburg, har af Churfyrsten af Bayern og Rigsdagspolitie-Commissionen forlangt, at alle Emigrantere skulle forvises derfra, som og er bleven bevilget.
Aarhuus Stifts-Tidende, 1798-06-23
Den franske Garnison i Maynz er nu knap 5000 Mand stærk. Tid efter anden er der af Maynzarmeen over 18000 Mand marscheret til Schweitz.
Aarhuus Stifts-Tidende, 1798-06-23
Børger Rudler har nu ophævet al Lehnsvæsen paa den venstre Rhinbredde. Nemlig: Tiender, udelukkende Jagtrettighed, Hoverietieneste, Førstefødselsrettigheder og Laugsrettigheder med meere. Endvidere ere alle Adelige Navne, Livreer og Vaaben forbudne. Bog trykkerne er det forbuden at trykke Lehnsirater, Vaaben, Kongelige Privilegier og Dedicationer til Fremmede, med de i Frankrig forbudne Titler.
Aarhuus Stifts-Tidende, 1798-06-23
Schweitz. Af den Berner Skat, er nu igien, efter den franske Gesandts Ordre, bortført 4 Vogne med Penge.
Aarhuus Stifts-Tidende, 1798-06-23
J Walliserlandet ere nu alle Jndvaanerne afvæbnede. Hovedstaden Sitten er gandske ødelagt og Staden Sierreudplyndret. Fegtningen ved Sitten skal have koster Franskmændene 500 Døde og 155 Saarede, men Walliserne skal have mistet flere.
Aarhuus Stifts-Tidende, 1798-06-23
J Zürch har den franske Gesandt Rapinat, ladet det Helvetiske Directoriums Seil tage af Nationalskatten, og i Statholderens Overværelse gjort et Jnventarium over de deriværende Summer.
Aarhuus Stifts-Tidende, 1798-06-23
Ved en Marsch, som Franskmændene for nyelig gjorde over St. Bernhardsbierget, Løsnede sig en Sneemasse fra Biergets Spidse, hvorunder mange franske Soldater fandt deres Grav. Cavalleriet kunde ikke komme igiennem men maatte vende tilbage.
Aarhuus Stifts-Tidende, 1798-06-23
Sverrig. Ved den herværende Jødiske Kiøbmands Raphaels vigtige Vexeloperationer, er Vexelcoursen, som for en Tid siden var stegen til en forucoligende Høide, nu igien falden noget, i Følge heraf er Agion mellem Banco og Rigsgields=Sedler falden fra 28 til 22 Procento. J de sydlige Provindser af Sverrig, forkynder alt en rig Høst, men i Egnen af Stockholm har man i 2 Maaneder ingen Regn havt.
Aarhuus Stifts-Tidende, 1798-06-23
J den 774de Trækning i Kiøbenhavn er udtrukken følgende Nummere: 16. 44. 6. 4. 67.
Aarhuus Stifts-Tidende, 1798-06-23
Bekiendtgiørelser. Hos Madame Giern ere gode Citroner at bekomme til billig Priis.
Aarhuus Stifts-Tidende, 1798-06-23
At Skiftet efter Præste Enken sal. Mad. Norup i Westbirch er optaget til Slutning i Kiøbmand Hr. Frid. Winthers Huus i Horsens førstkommende 9de Julii, det bliver herved til alle Vedkommendes Efterretning bekiendtgjort. Elbech Præstegaard, den 21de Junii 1798. Jordhøy, Provst i Herredet.
Aarhuus Stifts-Tidende, 1798-06-23
At jeg nu er kommen i Rigtighed med mine Creditorer, og som følge deraf faaet mit Boe extraheret, og at som forhen hos mig kan faaes adskillige Slags KramVare, Specerier og Jerntøi for særdeles billige Priser; det bliver herved det respective Publikum bekiendtgjort, som og at Mandagen den 9de Julii næstkommende om Eftermiddagen Kl. 2 slet, og følgende Dage, bliver hos mig ved offentlig Auction bortsolgt et Partie Kramvare af alle Slags. Liebhaberne ville benævnte Tid og Sted behagelig tage Møde. Randers, den 22de Junii Christen Borup.
Aarhuus Stifts-Tidende, 1798-06-23
Huusmand Povel Thomassen Møller i Collind, under Wedøe Gods, er uden at have efterladt sig Livs=Arvinger for nogen Tid siden ved Døden afgangen. Boen er derpaa taget under lovlig Behandling, og under Vurderings Forretningen er den Afdødes Arvinger af Enken anmeldt at skal være: a) en Søster Anna Maria Thomasdatter, i ugift Stand tienende paa Ryomgaard; b) en Dito Karen Thomasdatter, i Ægteskab med Peder Bang, som for en Deel Aar siden skal have været boesiddende i Kiøbenhavn; og c) en Dito Severine Thomasdatter i Ægteskab med en Feldtskier navnlig Giebel, som for omtrent 10 Aar siden opholdt sig som Vaskerkone i Kiøbenhavn; og da der om disse tvende Sidstes Opholdsted, ei haves mindste Underretning; saa bliver, da dette Stervboe er taaler at udrede et lovbefalet Proclama, forbemeldte afdøde Povel Thomassen, Møllers Arvinger, herved med Aar og Dags Varsel, indkaldet at møde eller mede lade her paa Wede førstkommende 30te Julii 1799, og inden forbemeldte Tids Forløb at anmelde og beviisliggiøre deres Arve Ret, da dette Skifte berørte Dag agtes sluttet og tilendebragt. Dette Stervboes Creditorer, om flere end anmeldt skulle være, indkaldes i Følge Placaten 26de October 1792. med 12 Ugers Varsel, at møde i Stervboehuuset den 10de September førstkommende for at anmelde og beviisliggjøre deres Fordringer, hvor en Stuttesamling berørte Dags Formiddag er berammet. Weedde, den 9de Junii 1798. Paa Skifteforvalteren Hr. Christensens Vegne. Paulsen.
Aarhuus Stifts-Tidende, 1798-06-23
Placat. Med Kongelig Tilladelse og paa nærmere allerhøieste Approbation, bliver Torsdagen den 28de Junii førstkommende, Gierlev Præstegaards Udlod beliggende ved Hald og Gierlev Sogners Markeskiel stillet til offentlig Auction og bortsolgt, inddeelt i. Lodder, Agger og Heedejord, paa fordeelagtige Vilkaar, samt med den Skatte og Tiendefriehed, som Præstejorder have i Danmark, thi ville de Lysthavende paa Udlodden, som Auctionsstedet, behagelig indfinde sig Kl. 10 slet Formiddag, da Conditionerne nærmere skal blive bekiendtgjorte. Øster Torslev Præstegaard, den 6te Junii 1798. Sadolin, Auctions-Directeur.
Aarhuus Stifts-Tidende, 1798-06-23
Onsdagen den 11te Julii førstkommende er Skifte efter ved Døden afgangne Sognepræst, sal. Hr. Søren Pertou optaget til endelig Slutning og Afgiørelse i Kattrup; thi ville de allerede anmeldte Credi- og Debitorer, samt flere, om findes skulle, som ved dette Skifte maatte have noget at erindre, behagelig indfinde dem til ovenmeldte Tid og Sted, de første for at modtage deres Tilgodehavende efter deres Bevisers befundne Rigtighed, og de sidste for at betale deres Gield. Jligemaade blive og de erindrede, som have kjøbt Vahre paa den i Kattrup Præstegaard den 17de April sidst holdte Auction, men endnu ikke betalt, at de med allerførste ville indfinde dem hos dette Stervboes Jncassator, Sognepræsten Hr. Søren Bagge i Sneptrup, for at clarere de dem tilstillede Auctions=Regninger, i Fald de ville undgaae Søgsmaal og de dermed følgende ubehageligheder. Elbech Præstegaard, den 6te Junii 1798. Jordhøy, Herreds=Provst.
Aarhuus Stifts-Tidende, 1798-06-23
Auction. Torsdagen den 28de Junii førstkommende, bliver udi Skovridder=Boeligen i Obdrup, paa Baroniet Hogholm, foretaget offentlig Auction over afdøde Skovridder Matthiesens Efterladenskaber, bestaaende af alle Slags Jndboe, Tin, Kobber, Mæssing, Jern- og Træfang, Sængeklæder, Linnet, endeel Mands Gangklæder, et par gode Skydegevæhrer og et Sølv Lommeuhr, saa og Vester, Køer, Faar og Svin, Vogne og Plov=Redskaber med meere. Auctionen begynder fornævnte Dags Formiddag Kl. 9 slet, til hvilken Tid Liebhaberne sig behagelig ville indfinde. Hogholm, den 11te Junii 1798. Paa Auctions Directeurens Vegne. Stub.
Aarhuus Stifts-Tidende, 1798-06-23
Natten imellem den 16de og 17de Junii er fra Tielst Mark bortkommen en sortebrun stribelblesset 3 Aars Plag, mellem 9 og 10 Qvarteer høy, som en lang og smal af Skabning, men breed bag over, og den høire Bagfod hvid; Hvem som kan give Oplysning om samme og vil tilmelde Eieren Rasmus Rasmusen Tielst det, i Tielst Bye, kan derfore vente en god Douceur.
Aarhuus Stifts-Tidende, 1798-06-23
En Amme som har gode Vidnesbyrd, vilde jo for jo hellere melde sig paa Adresse=Contoiret i Aarhuus hvorfra en god Condition kan blive hende anviist.
Aarhuus Stifts-Tidende, 1798-06-23
En Student, som nyelig har taget sin Attestas, ønsker sig en Jnformator=Plads. Adresse=Contoiret giver nærmere Underretning.
Aarhuus Stifts-Tidende, 1798-06-23
J forestaaende Landemode anvises de Herte Provster eller Præster, 2de Præste=Sønner der søge Condition som Jnformatorer for honette Folks Børn. Den ene af ommeldte Tienstsøgende er Student, den anden er læg Person, som for nærværende Tid informerer i en Præstes Huus udi Christendom, Skriven og Regning. Nærmere Underretning herom, gives paa Bispe-Contoiret i Aarhuus af Jørgen Kiær.
Aarhuus Stifts-Tidende, 1798-06-23
At Skiftet efter afgangne sal. Jomfrue Hedevig Margaretha Steenstrup bliver optaget til endelig Slutning den 28de Junii næstkommende i Torrild Præstegaard, bekiendtgiøres herved, til samtlige respective Arvingers behagelige Efterretning, med Anmodning, at de Myndige paa egne Vegne og de Umyndige med deres Værger, ville til bemeldte Tid give Møde, for at iagttage deres Arveret efter Loven. Ligesaa indkaldes og til bemeldte Skiftesamling, alle denne Stervboes Credi- og Debitorer, ifald flere, end de allerede anmeldte, skulle existere, at de med deres Skyld og Fordringer ville melde dem hos undertegnede Skifte forvalter. Præstholm, den 3de Junii 1798. P. B. Kaalund. Herreds Provst.
Aarhuus Stifts-Tidende, 1798-06-23
Natten imellem den 7de og 3de Junii er en sort Hest borttagen paa Wibye Mark, omtrent 15 Aar gammel, med Ørene lidet fremstaaende, smal henimeManken, og lidet angreben af Ange. Skulde nogen kunne give mig Oplysning om denne Hest, da loves en billig Douceur. Peder Gregersen, Gaardmand i Wibye ved Aarhuus.
Aarhuus Stifts-Tidende, 1798-06-23
Tirsdagen den 3die Julii førstkommende, om Formiddagen Kl. 10, bliver Kongens Anpart i Øster=Ve ling Sogns Rug-Tiende stillet til offentlig Auction paa Randers Raadhuus, og, om antagelig Bud skeer, bortsolgt paa de Conditioner, som paa Auctionsstedet bekiendtgiøres. Liebhaberne vilde behage at indfinde den paa bemeldte Tid og Sted. Styhr.
Aarhuus Stifts-Tidende, 1798-06-23
Nyelig hiemkomne Citroner og Pomerantser bekomme hos Hans Bierring.
Aarhuus Stifts-Tidende, 1798-06-27
Indenlandsk.
Aarhuus Stifts-Tidende, 1798-06-27
Kiøbenhavn. Den 20de hujus kom en russisk Eskadre her paa Rheden fra Cronstad, bestaaende af 5 Orlogskibe, 1 Fregat og 1 Brig, under Vice-Admiral Makarows Commando.
Aarhuus Stifts-Tidende, 1798-06-27
Nogle Medlemmer i Rentekammeret og CommerceCollegiummet skal træde sammen i en Commission, forat undersøge hvorledes Steenkulsgruberne paa Bornholm kan bedst benyttes. Jnterressenternes Antal i det nye oprettede Meubelasseuransce=Compagnie, skal foruden Subskribenterne i Kiøbenhavn, være ubetydelig, og vil neppe for Norge og begge Hertugdømmene stige til 1000 Jnteressentere.
Aarhuus Stifts-Tidende, 1798-06-27
Den 13de i denne Maaned opkom Trætte imellem en dansk Kongejagt, og et nordamericansk Koffardieskib, som hvem der først skulle hale igjennem Knippels Broe, limellem Christianshavn og Kbhvn. Under Varvningen kom de ved Siden af hinanden, hvorpaa Underofficeren, som førte Kongejagten, blev fra det nordamericanske Skib slaget i Hovedet, saa at han faldt om paa Dækket. Tillige kastede de hans Varp løs, saa at Kongejagten drev tilbage. Dette ulovlige Forhold, skal Nordameskiemmeren have afsonet med Pengemulcter.
Aarhuus Stifts-Tidende, 1798-06-27
Aarhuus. Skipper Niels Møller agter og 8 a 10 Dage at af til herfra til Kiøbenhavn og medtager Fragtgods og Passagerer.
Aarhuus Stifts-Tidende, 1798-06-27
Udpasserede. Den 24de Junii, Qvæghandler Niels Poulsen med Stude. Den 26de. Justitsraad R. Lange og en Smakke med Stude og Lam for A. Hviid.
Aarhuus Stifts-Tidende, 1798-06-27
Jndpasserede. Den 27de: Hr. Gorm med Sødskende og Familie, Geheimeraad Scheel Plessen.
Aarhuus Stifts-Tidende, 1798-06-27
Prædikanterne paa Fredag. Domkirken Hr. Stiftsprovst Jansen. Fruekirke Hr. Provst Bechmann.
Aarhuus Stifts-Tidende, 1798-06-27
Prædikanterne paa fierde Søndag, efter Trefoldighed. Høimesse. Aftensang. Domkirken Hr. Stiftsprovst Jansen. Hr. Hertel. Fruekirke Hr. Provst Bechmann. Hr. Jahnsen. Hospitalskirken Hr. Jahnsen.
Aarhuus Stifts-Tidende, 1798-06-27
Udenlandsk. Frankrig. Den 14de Julii skal de i Jtalien erobrede Monumenter indføres i Triumph i Paris, og paa Martispladsen overleveres Directoriummet, som Mindemærker af vore Seire. Borger Roberjot er udnævnt til 3die Minister i Rastad, men beholder sin Gesandtskabspost i Haag, hvilken i hans Fraværelse bestyres af Charge de Affaires Champigny-Aubin. Et Rygte, at Buonaparte skal have overrumplet Gibraltar, var i det ringeste den 12te Junii opslaaet paa alle Gadehiørner i Paris, men det behøver sikkert Bekræftelse. Engeland. Hertugen af Northumberland, har som et udmærket Beviis paa hans Patriotisme forelagt Regieringen, en Plan, hvorefter han paa sin egen Bekostning vil oprette et Corps af 5000 Mand til Landets Forsvar. Grev Lonsdal opretter ligeledes et Corps paa 1000 Mand og Lord Petre et Regiment. Hertugen af Portland, og hans Søn; Marqvis af Tichfield, Lorderne E. Bentin, V. Bentink, Capitain Bentink, Carl Bentink Efg. og Balduen Efg. har ladet deres Navne udslette af Wdig Clubben. Saa store Nederlage som Rebellerne end har lidt, saa ere de dog meget stærke i Grevskaberne Wexford, Carlovlog, Wicklov; hvor de opholde sig i Biergegnene og udøve mange Gruesomheder. Hertugen af Leinsters Agent, Spence, har de hugget Hovedet af og naglet Legemet paa Huusdøren. J Grevskabet Kildare har de ødelagt Hr. La touches prægtige Landsæde og i Grevskabet Wicklov Marqvis Dovnshires skiønne Jagtslot som havde kostet 4000 Pund. Lieutenant Bucksys Huus stak de i Brand, og da han ilede dertil med Militaire, fandt han sin Død, da Jnsurgenterne vare for talrige, m.m. J Grevskabet Wexford er Rebellerne 15000 Mand stærke, skal have 8 Kanoner, og være Herre over den heele Egn. Men efter en sildigere Efterretning ere de den 5te Junii slagne af Gene til Johnstone. De angreb ham samme Morgen i hans Position ved Nyrot, men maatte efter 2 Timers Fegtning og et Tab af 2000 Mand dræbte og 2000 Mand fangne vige. Paa den Kongelige Side bleve, LordMontjoye, 6 Officerer og omtrent 100 Mand. Ved denne Seir er Stæderne Gammel- og Nye=Ros reddede.
Aarhuus Stifts-Tidende, 1798-06-27
Der sendes nu 2000 Mand af den Kongelige Garde J den sidste Stad laae de dræbte Rebellere Hobeviis. til Jrland. Den 9de har Rebellerne igien med 2 umaadelige Colonner angreben den Kongelige General Need ham ved Arklow, men efter at have udholdt halvanden Times Kartetskild, som anrettede en stor Ødelæggelse blant dem, flygtede de fra alle Sider. General Nugent har og ved Belfast i Grevskabet Antrin, adspredt et Rebeller Corps og man har Efterretning, at et andet af disse Korpser paa 2000 Mand er bleven neenige med hinanden, og 1500 Mand af dem, har slaaet deres Geværer i Stykker og erklæret, de ikke mere ville tiene imod Kongen. Men disse gode Efterretninger ere desværre ledsagede med andre ubehagelige, da Rebellionen i det nordlige Jrland bestandig bliver frygteligere og at Grevskaberne Down og Cavan ere kaldede Orange Mænd, i det nordlige Jrland, have til sadte i Rebellionsstand. Derimod skal 10,000 af de saa buden Kongen deres Tieneste imod Rebellerne. Siden den 24de Mai, da den første Fegtning blev holdt i Jrland, skal 15000 Rebellere have mistet Livet, og den Elendighed og Jammer, som de stedse overvundne, men bestandig talrigere opvoxende Rebellersværme udøver ved Mord og Brand, hvortil kommer Religionsforbittreise, er ubeskrivelig stor. Det er en stor Lykke i alt, at Admiral Thompson har paa den Jrianske Kyst erobret 2 franske Fregatter med Geværer, og Admiral Kinsmill og Seymeur ligeledes 2 med 320000 Geværer.
Aarhuus Stifts-Tidende, 1798-06-27
Admiralitetet vil have Efterretning, at der ligger 12 Fregatter færdige i Brest med Tropper og Krigsmunition til Jrland.
Aarhuus Stifts-Tidende, 1798-06-27
Lord St. Vincent er med en stor Deel af sin Flaade, gaaet til det Middellandske Hav omendskiønt han i sin sidste Depesche skrev. at han sikker vidste at den spanske Flaade, laae 36 Krigskibe stærk, færdig til at løbe udEn Doctor Crawfurd fra Lisburne, som var arresteret i Dublin, har man ved Straf faaet til at bekiende, hvor 6 Kanoner vare skiulte, man venter og at han ved mere Straf skal bekiende hvor Rebellerne har skiult deres Krudt. Blant de nye Arresterede, er og en vis Macar, som har uddeelt 160 Portioner Gift til at dræbe Protestantiske Familier med. Lord Fitzgerald, som i sin Arrest er død af sine Blessurer, har før sin Død stærk phantaseret, og troede at han stod i Spidsen af Rebellerne, som angreb Slottet i Dublin, og skrigende commanderet. Holt! Fremad, Marsch, Fyhr. Blant flere fangne Rebellere, fandt man følgende skrevne Ord: Jeg sværger ved vores Herre, Jesus Christus, som er død for os, og den hellige Marie, at jeg vil dræbe, brænde og tilintetgiøre alle de Kiettere som jeg kan, indtil Blodet naaer mig til Knæene. Kongen er af begge Parlementshusene, efter indgiven Forestilling, bleven bevilget 1 Million Pund Sterling, til uvisse Udgifter.
Aarhuus Stifts-Tidende, 1798-06-27
Vicekongen i Jrland, Lord Cambden, har taget sin Afskeed og den berømte Lord Cornwallis er udnævnt i hans Sted.